  ИА «Удмуртия» 10-тӥ пӧсьтолэзе Удмурт кун университетын сьӧркунчиос (иностранецъёс) понна ӟуч но удмурт кылъёсъя Гужем школаос усьтӥськозы. Со сярысь дышетсконнилэн пресс-службаез ивортэ. Венгриысь, Эстониысь, Финляндиысь но Франциысь пыриськисьёс «Финно-угорие ветлон: удмурт калыклэн кылыз но кылэзь лулчеберетэз» («Путешествие в Финно-угорию: язык и вербальная культура удмуртского народа») калыккуспо гужем школаын удмурт кылэз дышетозы но тодонлыксэс муромытозы Удмурт кун университетлэн пресс-службаезНимысьтыз дасям программая вераськон удмурт кыллы Удмурт кылосбуръя, финно-угроведениея но журналистикая факультетысь валтӥсь ӧнерчиос дышетозы. Со сяна, сьӧрлось студентъёсты удмурт калыклэн историеныз лулчеберетэныз тодматозы, йӧскалык мунёос, горд сюйлэсь арбериос лэсьтыны, куиськыны, дуриськыны, чечы кыскыны, перепеч но табань пыжыны дышетозы. Озьы ик куноосты Кузебай Герд нимо йӧскалык музее, Ыбылӥськон тӥрлыкъя Михаил Калашников нимо музее нуллозы. Удмурт кылын вераськыны, вашкала но туала удмурт лулчеберетэн тодматскыны удмурт гуртъёсы поталозы. Со сяна, фольклор коллективъёсын пумиськонъёс, удмурт кырӟанъя но эктонъя мастер-классъёс радъялозы. Ватсалом, ӟуч кылъя школае Испаниысь, Эстониысь, Венгриысь но Лымшор Кореяысь студентъёсты возьмало.  Ӟуч но удмурт кылъёсъя Гужем школаос 31-тӥ пӧсьтолэзёзь ужалозы Тодэ вайытом, кылем арын удмурт кылъя гужем школае нырысьсэ Египетысь дышетскись вуылӥз. 2017-тӥ арын ивортодэтъя «Удмуртия» агентствоын ужасьёс сьӧркунчиосты удмурт эктонъёслы дышетонэ ветлӥзы.  Кунгож сьӧрысь дышетскисьёс удмурт эктонъя мастер-классын Тегъёс: Дышетон УдГУ Ижкар Удмуртия удмурткыл  